Twee mans in Kaapse rooftog geskiet | Maroela Media
Twee mans in Kaapse rooftog geskiet
Twee mans is ernstig beseer nadat daar in Manenberg, Kaapstad, in hulle motor op hulle geskiet is, het die Wes-Kaapse polisie Dinsdag gesê.
Kaptein Frederick van Wyk sê getuies het gesien hoe twee motors Maandagaand omstreeks 22:00 langs mekaar in Durrweg ry. Die voertuie het glo gestop en geweerskote is gehoor voordat een motor weggejaag het. Die bestuurder van die stilstaande motor het in trurat probeer ry, maar het teen ŉ boom tot stilstand gekom. Die bestuurder en sy passasier is beide in die kop geskiet en is in ŉ kritieke toestand na die hospitaal geneem. Van Wyk sê R100 000 word glo uit hul motor vermis. “Die slagoffers is sakemanne. Hulle het geld van hul kliënte ingevorder en was op pad huis toe, toe die roof plaasgevind het. -SAPA
Uitsaaier beboet oor kaal man